ערכין                      בעל חוב מאוחר שקדם וגבה

ערכין ז, ב
א"ר אדא בר אהבה: היו בידיו חמש סלעים ואמר ערכי עלי, וחזר ואמר ערכי עלי, ונתן ארבע לשניה ואחד לראשונה - יצא ידי שתיהן, מ"ט? בעל חוב מאוחר שקדם וגבה - מה שגבה גבה, בעידנא דיהיב לשניה משעבד לראשונה, בעידנא דיהיב לראשונה תו לית ליה.
1. סיכום הסוגיה
אדם שנדר 'ערך פלוני עלי' מתחייב כלפי הקדש בסכום שנקבע על פי גיל ומגדר, על פי הנאמר בסוף פרשת בחוקותי. אולם קיים גם מסלול תשלומים ייחודי: 
וְאִם מָךְ הוּא מֵעֶרְכֶּךָ וְהֶעֱמִידוֹ לִפְנֵי הַכֹּהֵן וְהֶעֱרִיךְ אֹתוֹ הַכֹּהֵן עַל פִּי אֲשֶׁר תַּשִּׂיג יַד הַנֹּדֵר יַעֲרִיכֶנּוּ הַכֹּהֵן[footnoteRef:1].  [1:  ויקרא כז, ח.] 

כלומר, מתאימים את התשלום ליכולתו הכלכלית, כפי שמבאר רש"י: 
ואם מך הוא - שאין ידו משגת ליתן הערך הזה: והעמידו - לנערך לפני הכהן ויעריכנו לפי השגת ידו של מעריך: על פי אשר תשיג - לפי מה שיש לו יסדרנו וישאיר לו כדי חייו[footnoteRef:2]. [2:  רש"י שם.] 

במשנה נחלקו חכמים ורבי מאיר מה דינו של אדם שהיו בידיו רק חמישה סלעים, והתחייב פעמיים. לפי רבי מאיר, מאחר שאין בידו את הסכום הנדרש, הרי הוא יורד לסכום המינימום של סלע. לפי חכמים 'הרי ידו משגת' חמישה ולפיכך עליו לשלם כל מה שבידו עבור נדרו הראשון. כהמשך לדברי חכמים, מביא רב אדא מקרה מיוחד, בו אדם נדר פעמיים את ערכו, אך יש בידו חמישה סלעים בלבד. הוא משלם קודם על ההערכה השנייה, ובהתאם לכך הוא נותן ארבעה סלעים. 
דכשנתן ד' לשניה היינו כפי אשר תשיג ידו שלא היה יכול ליתן החמישית לערך שניה- לפי שהיה משועבד לראשונה[footnoteRef:3].   [3:  תוספות כתובות צ, א ד"ה שמע מינה.] 

את הסלע שנותר בידו עליו לתת לשם הראשונה, ובכך נפטר, ש"כי יהיב לראשונה - כל מה דאית ליה יהיב לה[footnoteRef:4]". בזה מודים אף חכמים שסלע מספיק לתשלום השני[footnoteRef:5]. בנימוק הדין, הגמרא מסתמכת על ההלכה שבעל חוב מאוחר שקדם וגבה – מה שגבה שלו.  [4:  רש"י ערכין ז, ב ד"ה מה שגבה גבה. ]  [5:  רש"י ד"ה ונתן.] 

ולשניה ליכא למימר אמאי לא יהב כולהו חמש - משום דבעידנא דיהב לשניה, משתעבד לה לראשונה, דהא אפילו מאי דיהיב לה לאו דידה הוא[footnoteRef:6]. דהיינו, ברור שאינו יכול לתת את כל חמשת הסלעים עבור השניה, כי הוא משועבד לחוב הראשונה.	Comment by אבי ונגרובר: רצוי להסביר [6:  רש"י שם. ] 

1. השוואה להלכה בסוגיות אחרות
כך שנינו: 
מי שהיה נשוי שתי נשים ומת - הראשונה קודמת לשניה ויורשי הראשונה קודמים ליורשי שניה[footnoteRef:7]. [7:  כתובות פרק י משנה א.] 

הגמרא מתלבטת בשתי לישנות, מה הדין אם תפסה האישה השנייה ממון לכתובתה: 
מדקתני הראשונה קודמת לשניה, ולא קתני הראשונה יש לה והשניה אין לה, מכלל דאי קדמה שניה ותפסה - לא מפקינן מינה, שמע מינה: בעל חוב מאוחר שקדם וגבה, מה שגבה גבה! לעולם אימא לך: מה שגבה לא גבה, ומאי קודמת? לגמרי קתני... איכא דאמרי: מדלא קתני אם קדמה שניה ותפסה אין מוציאין מידה, מכלל דאי קדמה שניה ותפסה - מפקינן מינה, שמע מינה: בעל חוב מאוחר שקדם וגבה, מה שגבה לא גבה! לעולם אימא לך: מה שגבה גבה, איידי דתנא שניה ויורשיה קודמין ליורשי הראשונה, תנא נמי הראשונה קודמת לשניה[footnoteRef:8].  [8:  כתובות צ, א-ב.] 

בסוגיה שם בהמשך, בהסבר מחלוקת תנאים לגבי חיוב אישה אחרונה שגובה בשבועה, נאמר בגמרא:
כגון שנמצאת אחת מהן שדה שאינה שלו, ובבעל חוב מאוחר שקדם וגבה קמיפלגי, ת"ק סבר: מה שגבה לא גבה, ובן ננס סבר: מה שגבה גבה. (אמר) ר"נ אמר רבה בר אבוה: דכולי עלמא מה שגבה לא גבה, והכא בחיישינן שמא תכסיף קמיפלגי[footnoteRef:9].  [9:  כתובות צד, א.] 

אם כן, לפחות לפי רב נחמן המסקנה היא שאין גבייתו של בעל חוב מאוחר תקפה. כך פוסקים רב האי גאון, רבנו חננאל, הרי"ף הרא"ש והרמב"ם[footnoteRef:10].  [10:  בירור הלכה לכתובות צ, א ציון ד אות א. שם הוא מביא גם דעת מיעוט בשם כמה גאונים שמה שגבה - גבה.] 

לכאורה מסקנה זו עומדת בניגוד לסוגייתנו, שהסתמכה על כך שהגבייה תופסת לדינו של רב אדא[footnoteRef:11]. אפשר להציע כמה הסברים על מנת ליישב זאת. את שלושת הראשונים מביאים בעלי התוספות. [11:  "בספר אמרי בינה [הלכות גביית חוב ח] תמה מה בכלל הוקשה לראשונים, והרי כל הדין שבעל חוב מאוחר שקדם וגבה לא גבה זה רק כשהמלוה גבה מעצמו, אבל אם הלוה נתן מדעתו לבעל חוב המאוחר זה מועיל, וכאן בערכין הרי החייב נתן מרצונו ולכן מה שגבה גבה. וביאר האמרי בינה, כיון שנותן על פי ציווי הכהן אין זה נחשב שהגביה מרצון הלוה" (חברותא ז, ב הערה 5).
] 

1. במטלטלים הגבייה קיימת, "לפי שאין עיקר השעבוד על המטלטלין אלא על הקרקעות והתם איירי בקרקעות[footnoteRef:12]". כך נוקטים בעלי התוספות למסקנה[footnoteRef:13]. [12:  שיטה מקובצת אות יג בסוגייתנו בשם תוספות. אלא שבהמשך דברי התוספות המסקנה היא שאפילו "לפי הדעה שמה שגבה גבה, אין זה אלא במטלטלין... בקרקעות הדין מוסכם שמה שגבה לא גבה... שדין שעבודא דאורייתא חל מלכתחילה גם על המטלטלים, שהרי על כך אמרה תורה: "...יוציא אליך את העבוט החוצה" (בירור הלכה לכתובות צ, א ציון ד סוף אות ב). לפי זה לכאורה קשה להשתמש בחילוק זה לתירוץ הסתירה להלכה.
]  [13:  "הרמב"ם כותב שאין דין קדימה במטלטלין, אלא כל שגבה מהם זכה, אף על פי שהוא אחרון. לעומת זאת כותב הרשב"א שיש דין קדימה אף במטלטלין כל זמן שנמצאים ביד הלווה. ומה שאמרו שאין בהם שעבוד היינו כשמכרם ונמצאים ביד הלקוחות" (בירור הלכה לכתובות צ, א ציון ד אות ב בסוף עמ' רצה).
] 

2. "גבי הקדש ודאי מה שגבה גבה דאין לחוש הואיל והכל הקדש[footnoteRef:14]". כלומר בהקדש אין כל מקום לדיני קדימויות, כי הכול הולך לאותו 'בעל חוב' גדול של כולנו. נימוק זה צריך ביאור: האם שורשו הוא שמדובר באותו בעל חוב, או שדין זה ייחודי להקדש. ההסבר הראשון יכול לחול על כל בעל חוב:  [14:  תוספות כתובות צ, א ד"ה שמע מינה בשם הר"ח.] 

הוא מטעם מחילה, דכיוון דחייב לו שתי חובות והוא נוטל זה עבור החוב השני, מסתמא מחל ונסתלק ונתיאש משעבוד הנכסים שיש לו עבור שעבוד הראשון... אכן קשה לי... הרי פסקינן[footnoteRef:15] דאם אחד חייב שתי חובות לאחד – הרשות ביד המלווה לומר לזה אני נוטל. אמאי לא נימא דההקדש נוטל זה הד' עבור חוב הראשון? הגם דההקדש לא אמר שום דבר, הרי אמרינן דהקדש שלא מדעת כהדיוט מדעת[footnoteRef:16] והכא נמי נימא דהוי כמו שאמר הקדש אני נוטל לראשון[footnoteRef:17].  [15:  חו"מ סימן פג סעיף ב.]  [16:  בבא קמא כ, ב.]  [17:  מו"ר הרב אריה בינה, 'בדין בעל חוב מאוחר שקדם וגבה', מתוך הספר 'ממיר נתיב מאיר' לרב נחום סטפנסקי עמ' עד. להלן: 'הרב בינה'.
לשאלה זו נחזור בסוף הדברים.] 

באמת ניתן לומר שאין כאן טעם של מחילה, אלא דין ייחודי של הקדש. כך משמע מדברי הריטב"א: "הכל להקדש ואין הקדש מוציא מידי הקדש[footnoteRef:18]". נחזור לכך בהמשך. [18:  ריטב"א כתובות צ, א ד"ה ואיכא דקשיא. הרב בינה כתב כן בשם הרשב"א.] 

1.  "עוד יש לומר דבערכין מלוה על פה הלכך מה שגבה גבה וקסבר מלוה הכתובה בתורה לאו ככתובה בשטר דמיא וחזר רבינו תם מתירוץ זה[footnoteRef:19]". [19:  שם.] 

1. שיטת הרמב"ם
שיטת הרמב"ם צריכה ביאור, שכן מחד הוא פוסק: 
מי שיש לו חובות הרבה כל שקדם חובו גובה תחלה בין מן הלוה עצמו בין מן הלקוחות, ואם קדם האחרון וגבה מוציאים מידו שכל שקדם חובו זכה[footnoteRef:20].  [20:  רמב"ם הלכות מלוה ולוה פרק כ הלכה א.] 

ומאידך את ההלכה שבסוגייתנו: 
האומר ערכי עלי וחזר ואמר ערכי עלי והיו בידו עשר סלעים ונתן תשע לשניה וסלע לראשונה יצא ידי שתיהן, שהערכין לאו כחובות הן, שאע"פ שכל מה שבידו משועבד לראשונה, הקדש מאוחר שגבה גבה[footnoteRef:21]. [21:  רמב"ם הלכות ערכין וחרמין פרק ג הלכה יא.] 

בלחם משנה תמה, שהרי הרמב"ם דן בקרקעות, ואם כן מדוע מה שגבה גבה? וסיים: 
"ואולי גירסא אחרת היתה לו שם בגמרא דקאמר מאי טעמא הקדש מאוחר מה שגבה גבה[footnoteRef:22]". או שנאמר: "ע"כ דמה שאמרו בגמ' מאי טעמא בע"ח מאוחר, היינו בע"ח דהקדש והיכא דהכל להקדש[footnoteRef:23]".  [22:  לחם משנה הלכות ערכין וחרמין פרק ג הלכה יא. באתר 'הכי גרסינן' לא מצאתי גרסה כזו.]  [23:  קצות החושן סימן פג ס"ק א להסבר זה.] 

בעל קצות החושן מבאר את ייחוד הקדש. ראשית מדובר בקרקעות: 
מיירי מדברים שיש בהם דין קדימה, דאי מיירי במטלטלין למה כתב שהערכין לאו כחובות הא בכל חובות נמי מה שגבה גבה...  
4. ועוד כתב קצות החושן בהסבר הרמב"ם:
הרמב"ם לשיטתו פ"ז מערכין (הי"ד ט"ו) דהקדש דמים נמי מפקיע מידי שעבוד[footnoteRef:24] אלא דבע"ח גובה מן הפודה... וא"כ הכא דנתן ד' לשניה יצא ידי שניה אף על גב דחייב לראשונה כיון דהקדש מפקיע מידי שעבוד, ומשום הכי אפילו מן הפודה לא מצי הגזבר ליטול בעד ערך הראשון כיון דבשעה שנתן ד' לשניה ואחד לראשונה עדיין לא נפדה השדה וא"כ נתן לראשונה כפי אשר תשיג ידו, דהא מהקדש לא גבי דהקדש מפקיע מידי שעבוד ותו אינו צריך ליתן אפילו העשיר כיון דכבר נתן כאשר תשיג ידו... וזה שכתב הרמב"ם שהערכין אינו כחובות והקדש מאוחר שקדם וגבה זה שגבה גבה, כיון דהקדש מפקיע מידי שעבוד, אלא דבשאר חובות גובה מן הפודה והערכין אינו כחובות דכיון דכבר יצא אפילו יש לו אח"כ א"צ ליתן ולפי מ"ש בדברי הרמב"ם אין הטעם משום דהכל להקדש...[footnoteRef:25].  [24:  כן כתב גם הגרי"ז בחידושיו כאן.]  [25:  פג ס"ק א.] 

ואף חידש דין[footnoteRef:26]: [26:  קצות החושן, שם בתחילת דבריו.] 

שאם אחד היה חייב לאחד שני חובות ובא זמן הפרעון של חוב שני קודם הראשון, והגבה אותו אחר כך נכסיו עבור חוב השני, ואחר כך כשבא זמן פרעון הראשון אינו יכול לגבות זה שגבה מעיקרא עבור חוב השני – עתה עבור חוב הראשון[footnoteRef:27], הואיל והכל לאחד – התם אמרינן מה שגבה גבה[footnoteRef:28].  [27:  בקצות החושן דן כגון שיש ערב לחוב השני, ולפיכך המלווה להוט לגבות עבור הראשון דווקא, ואז יוכל לגבות גם את השני מן הערב.]  [28:  הרב בינה.] 

אולם אם טעם הדין הוא מחילה כפי שהציעו התוספות, המלווה יוכל לגבות. שזה שגבה עבור החוב השני, אין זה משום שמחל את הראשון, אלא מפני שפשוט לא היה יכול לגבות את הראשון, שטרם בא זמנו[footnoteRef:29].  נראה שבמסקנת הדברים, בעל הקצות חוזר בו מן הדין שחידש:  [29:  בקצות החושן עצמו מעיר שלפי שני טעמי התוספות, המייחדים דין זה למטלטלים או למלווה על פה, "אין לחלק בין היכא דהכל לעצמו או לא". הרב בינה מקשה גם לפי הנימוק השלישי.] 

ולפי מ"ש בדברי הרמב"ם אין הטעם משום דהכל להקדש וגם מדברי תירוץ שני שבתוספות ר"פ מי שהיו נשוי דערכין, מיירי במטלטלין אי נמי בחוב על פה, א"כ אפילו הולך אל מקום אחד נמי מה שגבה לא גבה והכא בשני חובות נמי אם יש בהם דין קדימה כגון בשטר ובקרקע מה שגבה לא גבה וצריך הערב לפרוע דחוזר וגובה.
ד. ההערכה והשפעתה
בעלי התוספות תמהים מדוע אין מצבו הכספי של המעריך מחייב אותו לשלם הכול עבור ההערכה השנייה:
תימה דבעידנא דנדר לראשון היה לו ה' סלעים ואיך מפטר כשנתן להם אחת התנן פרק השג יד (לקמן דף יז:) היה עשיר - פי' בשעת הנדר - והעני, כשבא לפרוע לכהן... נותן ערך עשיר! ואומר רבינו דהך דלקמן דוקא שהעריכו הכהן בעודו עשיר ולכך כשהעני שוב נותן ערך עשיר. אבל אם נדר כשהוא עשיר ולא הוערך והעני- נותן ערך עני. ובשמעתין הכי הוא נתן ד' לשניה שהכהן העריכו תחילה על השניה וחזר והעריכו על הראשון ונתן על פיו אחד על הראשון ולכך נפטר ממנה דלא הוערך עליה בעוד שהיו בידו החמש סלעים[footnoteRef:30]. [30:  תוספות ז, ב ד"ה בעידנא דיהיב לראשון לית ליה. ] 

לפי דברי תוספות אלו, כיוון שטרם בוצעה הערכת הכהן על החוב הראשון, קשה לומר שהקדש 'מחל' על החוב הראשון, שהרי כלל לא ניתן לגבות חוב זה כל זמן שלא נעשתה הערכה גם לגביו[footnoteRef:31]. אמנם, אם לא נעשתה הערכה לחוב הראשון ההסבר לתקפות הגבייה פשוט: החוב שיוצר הנדר הראשון עדיין לא חל[footnoteRef:32] ואם כן אין כל בעיה בכך שפרע את השני קודם[footnoteRef:33]. עולה מכך, שבעלי התוספות בכתובות, שהקשו מסוגייתנו על הסוגיה בכתובות, נקטו שמדובר במקרה שכבר נעשתה הערכה בידי הכהן עבור הנדר הראשון[footnoteRef:34]. לעיל[footnoteRef:35] שאלנו מדוע לא נניח שהקדש אומרים במפורש שהגבייה היא עבור החוב הראשון, כדרך שהיה עושה הדיוט. הרב בינה מציע שהשוני נעוץ בהבדל ביחס בין גבייה חלקית בשני המצבים. בדיני ממונות הגבייה יכולה להתנהל בשלבים. בערכין לא כן. לפיכך אין טעם לנסות 'לטרוף' את התשלום עבור הנדר הראשון: [31:  "וכן אין לומר דהוי הפירוש מטעם דמפקיע מדי שעבוד כמו שפירש הקצות... דהרשב"א חולק על הרמב"ם בזה, ואפילו הסכים לזה התירוץ" (הרב בינה עמ' עה-עו).]  [32:  לגבי זמן חלות החוב:
"מכאן ק"ל עמ"ש התוספות לעיל ד"ו ע"ב ד"ה כי פליגי דבערכין חל מיד כמו הקדש ע"ש דא"כ משעת הערכה ראשונה כבר יצאו הכנסים מרשותו ואיך יצא ידי שניה בנכסים שאינן שלו.. ולפמ"ש הח"ן לעיל דדוקא אחר הערכה הוא דחל מיד ניחא שפיר אך אכתי ק' בנתן ד' לראשונה ואחת לשנייה אמאי יצא ידי שנייה כיון שכבר העריכו לראשונה כבר יצאו הנכסים מרשותו ואין בנתינתו לשנייה כלום ואין לו' דהכהן העריכו לראשונה ד' דהשת' הסלע החמישי עדיין ברשותו הא ל"ל דהערכת הכהן היא דאם אין לו שיעור הערך שיתן כל הנמצא בידו דמי הכניסו בסכום המעות ונ"ל דלא כ"כ התוס' דחל מיד אלא בקרקעות דכיון דלא מחסרי גוביינא משעה ראשונה כבר יצאו מרשותו אבל במטלטלי דמחסרי גוביינא לא חל מיד ועוד י"ל דלא כ"כ התוספות אלא בערך הקצוב דכתיב בהדיא אבל בהשג יד לא חל מיד" (משמרות כהונה ז, ב). גם החזון איש והגרי"ז האריכו בשאלה זו של זמן החיוב. ]  [33:  הרב בינה עמ' עו. אם כי ניתן לשאול: אם כך, מדוע לא ישלם את כל החמישה עבור החוב השני. ייתכן שעצה טובה השמיע רב אדא לנודר.]  [34:  כפי שמשמע ברמב"ם. ]  [35:  הערה 17.] 

ונראה כיוון שהדין דאם יש לו חמישה ונותן ארבעה לא יצא, וחייב ליתן עוד חמישה מחדש ואין הארבעה מהחשבון, ואם כן כיוון דכשנותן ארבעה וההקדש יתפוס זה עבור חוב הראשון – לא יושלם על ידי זה החוב, וכשנוטלים על חוב השני נשלם החוב, ולכן אין יכולים לתפוס.. ולומר שהם לא יקחו זה עבור חוב השני אלא בתורת משכון עבור הראשון, ואחר כך כאשר ישלם עוד אחד יטול הכול לראשון – זה לא מצינו, דמצינו רק דיכול לומר: 'עבור חוב זה אני נוטל'. אבל לומר 'בתורת משכון אני נוטל' זה לא מצינו[footnoteRef:36].  [36:  הרב בינה שם. היה ניתן לומר, שאת כל החישובים הללו רשאי הכהן לעשות מראש, ומאחר שתשלום עבור הנדר הראשון יותיר את הנודר ללא אמצעים לשלם את השני, רשאי הכהן להציע לפניו לשלם בצורה כזו, שלא יישאר בעל חוב בסופו של תהליך. זו היא השגת ידו. אולם בעינה עומדת ההשוואה שערכה הגמרא לדיני ממונות. על כן אולי פילס לו הרב בינה דרך להותיר השוואה - והבדל בין ערכין לבין דיני ממונות.] 

ולכן רשאי להחשיב התשלום עבור הנדר השני ויוצא ידי שני התשלומים. 

 


